131. löggjafarþing 2004–2005.

Þskj. 1328 — 591. mál.

Nefndarálit

um frv. til l. um eftirlit með óréttmætum viðskiptaháttum og gagnsæi markaðarins.

Frá 1. minni hluta efnahags- og viðskiptanefndar.

Það frumvarp sem hér um ræðir er að hluta til afsprengi þeirra hugmynda viðskipta
ráðherra að skipta upp stjórnsýslu Samkeppnisstofnunar og koma hluta eftirlitsins fyrir hjá nýrri stofnun, Neytendastofu. Fyrsti minni hluti hefur lýst sig andvígan þessari uppskiptingu og telur hana ekki skynsamlega, eins og frekar er rakið í áliti hans um frumvarp til sam
keppnislaga (590. mál).

Frumvarpið hefur að geyma ákvæði sem flest er nú að finna í VI. og VII. kafla sam
keppnislaga en í því er lagt til að verkefni sem lúta að eftirliti með óréttmætum viðskiptahátt
um og gagnsæi markaðarins verði færð frá samkeppnisyfirvöldum til Neytendastofu. Rökin sem fram hafa verið borin fyrir réttmæti þessarar aðgerðar byggjast fyrst og fremst á því að samnýta megi starfsfólk til þess að sinna verkefnum, sem nú heyra undir Löggildingarstofu og verða færð til Neytendastofu, en nokkrir starfsmenn samkeppnisyfirvalda verða fluttir yfir á Neytendastofu. Hvernig sá flutningur fer fram liggur ekki fyrir. Ýmsir hafa bent á að hefð
bundin starfsemi Löggildingarstofu eigi fátt sameiginlegt með neytendavernd og eftirliti með óréttmætum viðskiptaháttum. Um þá gagnrýni vísast til umsagnar Samkeppnisstofnunar sem fylgir áliti þessu.

Fyrsti minni hluti leggst gegn samþykkt frumvarpsins þar sem hann telur að sú breyting á stjórnsýslu samkeppnismála sem það felur í sér veiki mjög eftirlit með virkri samkeppni.

Alþingi, 4. maí 2005.

Lúðvík Bergvinsson,

frsm.

Jóhanna Sigurðardóttir.

Helgi Hjörvar.

Fylgiskjal.

Umsögn frá Samkeppnisstofnun.

(11. apríl 2005.)